《送牟秉常往甘州》
明代·郭登

谁折梅花寄陇头，夕阳低处是甘州。
秦关蜀道还家梦，白草黄云出塞愁。
江上秋生张翰棹，月中人倚仲宣楼。
壮怀且赋从军乐，定远曾封万里侯。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。